અમદાવાદ: અમદાવાદના જીએમડીસી. ગ્રાઉન્ડ ખાતે તુલસી વલ્લભ નિધિ ટ્રસ્ટ દ્વારા આયોજિત માનસ સ્વચ્છતા રામકથાના ચોથા દિવસે સંત મોરારિબાપુએ દેશમાં ચાલી રહેલા સ્વચ્છતા અભિયાનને આવકાર્યું હતું પણ સાથે સાથે એમ પણ સ્પષ્ટ રીતે જણાવ્યું હતું કે રાષ્ટ્રીય અભિયાન ખાલી દંભ અને પાખંડ ના બની જાય. બીજી તરફ આજે રામકથામાં રામ જન્મ પ્રસંગ ધામધૂમથી ઉજવાયો હતો અને અવધર્મે આનંદ ભર્યો, જય રઘુવીર લાલકીની ધૂન સાથે શ્રોતાજનો રામજન્મની ખુશીમાં લીન થયા હતા.